Pielikums Nr. 4

**ATSAVINĀŠANAS LĪGUMS Nr. 2025/1**

Rīga

**Latvijas Universitātes Cietvielu fizikas institūts**, zinātniskās institūcijas reģistrācijas apliecība Nr. 381016, juridiskā adrese: Ķengaraga iela 8, Rīga, LV – 1063, tās direktora Andra Anspoka personā (turpmāk - Tiesību īpašnieks), no vienas puses, un

Fiziskas vai juridiskas personas rekvizīti (turpmāk - Tiesību pārņēmējs), tās valdes locekļa ... personā, kas rīkojas uz statūtu pamata, no otras puses, turpmāk arī kopā saukti - Puses,

1. vadoties no Latvijas Republikas normatīvajiem aktiem un ņemot vērā to, ka Tiesību īpašniekam pieder īpašumtiesības, kā arī autortiesību mantiskās tiesības, uz šā Līguma 1.1. punktā minēto tehnoloģiju kā slepenu informāciju Komercnoslēpuma aizsardzības likuma izpratnē,
2. un ņemot vērā Tiesību īpašnieka rīkotās intelektuālā īpašuma izsoles rezultātus, Tiesību pārņēmēja izsolē piedāvāto cenu,

noslēdza šo Līgumu par sekojošo:

1. Līguma priekšmets
   1. Tiesību īpašnieks apņemas nodot un Tiesību pārņēmējs pieņemt īpašumtiesības, kā arī autortiesību mantiskās tiesības uz tehnoloģiju “Viedā boja ūdens organismu monitoringam un ūdens kvalitātes novērtēšanai (Spectromarine)” un reģistrēta Eiropas patenta Nr. EP4435408 “Automatizētā optiskās spektroskopijas ierīce ūdens analīzei” (turpmāk – Tehnoloģija).
   2. Lietošanas un īpašuma tiesības uz Tehnoloģiju pāriet Tiesību pārņēmējam no Līguma parakstīšanas dienas un Līguma 4.2.1. punktā noteiktā maksājuma saņemšanas Tiesību īpašnieka norādītajā bankas kontā.
   3. Tiesību pārņēmējs, ievērojot Līguma noteikumus, piekrīt samaksāt \_\_\_\_\_\_\_\_\_\_ EUR (\_\_\_\_\_\_\_ eiro) (turpmāk – Līgumcena) neskaitot pievienotās vērtības nodokli (turpmāk – PVN).
2. Apliecinājumi

2.1. Tiesību īpašnieks apliecina, ka viņam ir tiesības noslēgt Līgumu uz tajā minētajiem noteikumiem, uzņemties tajā noteiktās saistības, kā arī to, ka nododamās izņēmuma tiesības nav apgrūtinātas ar citām saistībām attiecībās ar trešajām personām, nav aizliegtas, nav tiesisku strīdu priekšmets.

2.2. Puses apliecina, ka tam nav tiesībspējas vai rīcībspējas ierobežojumu vai citu juridisku šķēršļu līguma slēgšanai.

2.3. Tiesību pārņēmējs apliecina, ka apzinās Tehnoloģijas būtību, attīstības līmeni un risku, kas ir saistīts ar jauno tehnoloģiju attīstību. Tiesību pārņēmējs apzinās, ka tam nav tiesības prasīt Tiesību īpašniekam atgriezt veiktos maksājumus, ja netiek pierādīts tā līgumā uzņemto saistību pārkāpums.

1. Pušu tiesības, pienākumi un atbildība
   1. Visas šajā Līgumā minētās Tiesību īpašnieka īpašumtiesības uz Tehnoloģiju tiks pilnā apmērā nodotas Tiesību pārņēmējam no 4.2.1. maksājuma veikšanas dienas, pretī no Tiesību pārņēmēja saņemot ekskluzīvu atļauju izmantot Tehnoloģijas zinātību pētniecībai.
   2. Noslēdzot Līgumu, Tiesību pārņēmējam ir zināmas Tehnoloģijas lietošanas iespējas un patentēšanas potenciāls. Tiesību pārņēmējam, parakstot šo Līgumu, nav šajā sakarā nekādu pretenziju pret Tiesību īpašnieku.
   3. Pusei, kura ir negodprātīga un nepilda Līgumā noteiktos pienākumus, jāatbild par otrai Pusei nodarītajiem zaudējumiem.
   4. Tiesību pārņēmējam ir jānodrošina Tehnoloģijas (patenta) uzturēšana līdz pilnīgai saistību izpildei, sedzot patstāvīgi nepieciešamos patentu uzturēšanas izdevumus un iesniedzot Tiesību īpašniekam apliecinošus dokumentus par patentu pagarināšanu ne vēlāk kā 3 (trīs) mēnešus pirms to darbības termiņa beigām.
   5. Tiesību pārņēmējam ir pienākums uzturēt patentu vismaz 4 gadus no Līguma spēkā stāšanās dienas, neatkarīgi no 4.1. punktā noteiktās cenas apmaksas.
   6. Gadījumā, ja Tiesību pārņēmējs nav iesniedzis patentu uzturēšanas apliecinošus dokumentus pirms patentu darbības termiņa beigām atbilstoši 3.5. punktā noteiktajam minimālajam patenta uzturēšanas termiņam un līdz pilnīgai saistību izpildei, Tiesību īpašnieks ir tiesīgs pieprasīt vienpusēju Līguma izbeigšanu un īpašumtiesību nodošanas atsaukšanu, veicot nepieciešamās patentu uzturēšanas darbības patstāvīgi.
   7. Tiesību pārņēmējs nav tiesīgs pārdot tālāk trešajām personām īpašumtiesības uz Tehnoloģiju bez Tiesību īpašnieka piekrišanas pirms Līguma 4.1. punktā noteiktās cenas samaksas.
   8. Jebkurš mantisko īpašumtiesību pārejas fakts tiek noformēts ar Pušu parakstītu pieņemšanas un nodošanas aktu.
2. Pirkuma maksa un norēķinu kārtība
   1. Puses vienojas, par Tehnoloģijas tiesību nodošanas cenu \_\_\_\_\_\_\_\_ EUR (\_\_\_\_\_\_\_ eiro) neskaitot PVN.
   2. Tiesību pārņēmējs maksā Tiesību īpašniekam Līgumcenu sekojošā kārtībā un termiņos:
      1. Vienreizēju sākotnēju maksājumu par Tehnoloģijas lietošanas tiesību iegādi 1000 EUR (viens tūkstotis eiro) bez PVN, ko Tiesību pārņēmējs veic 10 (desmit) dienu laikā no Līguma noslēgšanas saskaņā ar Tiesību īpašnieka sagatavotu rēķinu;
      2. Līdz 2027.gada 30.septembrim vismaz 15 % (piecpadsmit procenti) apmērā no 4.1. punktā minētās Tehnoloģijas cenas.
      3. Līdz 2029.gada 30.septembrim visa 4.1. punktā minētā Tehnoloģijas cena.
      4. Visi Līgumā paredzētie maksājumi tiek aplikti ar pievienotās vērtības nodokli. Pievienotās vērtības nodokli Tiesību pārņēmējs maksā normatīvajos aktos noteiktajā kārtībā un apmērā saskaņā ar Tiesību īpašnieka sagatavotajos rēķinos aprēķināto.
   3. Ja Tiesību pārņēmējs savlaicīgi neveic 4.2. punktā minēto maksājumu, Tiesību īpašnieks ir tiesīgs vienpusēji atkāpties no Līguma un Tiesību pārņēmējam pieprasīt atgriezt īpašuma tiesības uz Tehnoloģiju, vai vienoties par precīzu Līgumcenu samaksas grafiku vai citu maksājuma kārtību.
   4. Ja Tiesību pārņēmējs neievēro Līguma 4.2. punkta noteiktā maksājumu saistības, Tiesību īpašnieks ir tiesīgs piemērot līgumsodu 0,1 % (viena procenta desmitdaļas) apmērā no Līgumcenas par katru nokavēto saistību izpildes dienu, izrakstot līgumsoda rēķinu Tiesību pārņēmējam.
   5. Ja Tiesību pārņēmējs neievēro Līguma 3.6.punkta nosacījumu, līgumsods par pārkāpumu ir 10% (desmit procenti) no Līgumcenas.
   6. Tiesību pārņēmējs ir tiesīgs izmanto atteikšanās tiesības (*patent drop)* visā Līguma darbības laikā, bet šādā gadījumā veikto maksājumu summai ir jāsasniedz vismaz 40 000 EUR (četrdesmit tūkstoši eiro) bez PVN. Tiesību pārņēmējs šādā gadījumā rakstiski informē Tiesību īpašnieku. Ja maksājuma summa nesasniedz šajā punktā noteikto minimālo summu, Tiesību īpašnieks ir tiesīgs pieprasīt saistības izpildi, piemērojot saistību izpildes kavējuma līgumsodu: 1 % (viena procenta) apmērā no nesamaksātās summas par katru nokavēto saistību izpildes dienu.
   7. Līgumsoda samaksa kavējuma gadījumā neatbrīvo Puses no saistību pilnīgas izpildes.
3. **Līguma darbības termiņš** 
   1. Līgums stājas spēkā no Pušu parakstīšanas brīža un ir uzskatīts par izpildītu ar Pušu saistību izpildi.
4. Nepārvarama vara un strīdu atrisināšana

6.1. Puses neuzņemas atbildību par pilnīgu vai daļēju Pušu Līgumā noteikto pienākumu veikšanas neiespējamību, ja tā radusies nepārvaramas varas vai ārkārtēja rakstura apstākļu rezultātā, tādu kā ugunsgrēks, dabas stihijas, valsts iestāžu aizliedzoši akti, kā arī jebkuri citi ārkārtēja rakstura apstākļi, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst saprātīgiem līdzekļiem. Pušu pienākumu veikšanas termiņš tiek atlikts samērīgi ar šādu apstākļu darbības ilgumu. Ja šo apstākļu darbība turpinās ilgāk par 3 (trīs) mēnešiem, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šajā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.

6.2. Pusei, kuras saistību izpildi apgrūtina nepārvaramas varas apstākļi, par šādu apstākļu iestāšanos un izbeigšanos rakstiski jāpaziņo otrai Pusei 5 (piecu) kalendāro dienu laikā un jāpieliek visas pūles, lai mazinātu nepārvaramas varas kaitīgās sekas. Šādu apstākļu rašanās un ilgšanas lietiskie pierādījumi ir izziņas, kuras izsniedz attiecīga valsts institūcija.

6.3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem.

6.4. Strīdi, kas rodas starp Pusēm Līguma darbības laikā, tiek risināti pārrunu ceļā. Gadījumā, ja pārrunu gaitā 30 (trīsdesmit) kalendāro dienu laikā vienošanās netiek panākta, strīdi ir nododami izskatīšanai Latvijas Republikas vispārējās jurisdikcijas tiesā saskaņā ar Latvijas Republikā spēkā esošajiem normatīvajiem aktiem.

6.5. Puses risina visus strīdus un domstarpības, kas rodas sakarā šā Līguma izpildi, saskaņā ar Latvijas Republikā spēkā esošajiem normatīvajiem aktiem.

6.6. Visus strīdus un domstarpības, kas rodas šā Līguma sakarā, Puses risina pārrunu ceļā. Ja Puses 30 (trīsdesmit) darbadienu laikā nepanāk vienošanos strīdīgajos jautājumos pārrunu ceļā, strīds jānodod izskatīšanai Latvijas Republikas tiesu iestādēs.

6.7. Puses ir viena otrai atbildīgas par savu līgumsaistību neizpildi vai nepienācīgu izpildi, un tām ir savstarpēji jāatlīdzina visi ar to saistītie zaudējumi, izņemot gadījumus, kas tieši paredzēti šajā Līgumā.

1. Nobeiguma noteikumi
   1. Intelektuālā īpašuma apgūšanas laikā pēc Tiesību pārņēmējs lūguma Tiesību īpašnieks var sniegt praktisku palīdzību un papildu nepieciešamo zinātniski tehnisko informāciju, lai Tiesību pārņēmējs varētu intelektuālo īpašumu ieviest. Tiesību īpašnieka praktiskā palīdzība un nepieciešamā zinātniski tehniskā informācija tiek nodrošināta par papildu samaksu, Pusēm rakstveidā atsevišķi vienojoties.
   2. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
   3. Gadījumā, ka spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Līgums ietver Pušu pilnīgu vienošanos, Puses ir to izlasījušas, piekrīt visiem tā punktiem un apstiprina, to parakstot.
   5. Visi Līguma papildinājumi, labojumi un grozījumi iegūst juridisku spēku, ja tie sastādīti rakstveidā un ir abu pušu parakstīti, kļūstot par neatņemamu Līguma sastāvdaļu.
   6. Jebkura rakstiska informācija Līguma sakarā (tai skaitā elektroniskā veidā sūtīta) ir saistoša abām Pusēm, un nepieciešamības gadījumā var kalpot par pierādījumiem, ja Puse, kura nosūtījusi informāciju un saņēmusi apstiprinājumu no otras Puses par informācijas saņemšanu.
   7. Pušu atbildīgie pārstāvji Līguma darbības laikā: Tiesību īpašnieka pārstāvis \_\_\_\_\_\_\_, e-pasts:\_\_\_\_\_, Tiesību pārņēmēja pārstāvis \_\_\_\_\_, e-pasts: \_\_\_\_. Izmaiņu gadījumā obligāti informējama otra Puse par pārstāvja maiņu.
   8. Puses apņemas neizpaust trešajām personām informāciju, kas tām kļuvusi zināma šā Līguma darbības laikā, izpildot Līgumā paredzētās saistības.
   9. Visos citos jautājumos, kas nav paredzēti šā Līguma noteikumos, Puses vadās no spēkā esošajiem Latvijas Republikas normatīvajiem aktiem. Šī Līguma noteikumi ir piemērojami un iztulkojumi saskaņā ar Latvijas Republikas normatīvajiem aktiem.
   10. Šis Līgums ir sastādīts latviešu valodā uz \_\_ (\_\_\_\_) lapām. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir beidzamā pievienotā drošā elektroniskā paraksta un tā laika zīmoga datums.

**8. Pušu rekvizīti un paraksti**

|  |  |
| --- | --- |
| Tiesību īpašnieks**:** | Tiesību pārņēmējs**:** |
| **Latvijas Universitātes Cietvielu fizikas institūts**  Juridiskā adrese: Ķengaraga iela 8,  Rīga, LV-1063  NM reģ.Nr. LV90002124925  Norēķinu konts: LV41TREL970021903800B  Banka: Valsts Kase  Bankas kods: TRELLV2X  Direktors Andris Anspoks |  |